Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Johan Peter Strömberg** (født 19. august 1773 i Stockholm, død 20. september 1834 i Oslo) var en svensk skuespiller, danser og teaterdirektør. Han var aktiv i Norge hvor han er kjent som grunnleggeren av den første offentlige teater i Oslo, og som grunnlegger av den første norske teaterskolen.

Biografi
--------

Fru Strömberg.
Johan Peter Strömberg var sønn av tobakksmakeren Anders Olofsson Strömberg og Ulrica Sophia Bourchell. Han giftet seg i 1797 i Norrköping med danseren Maria Christina Sophia Ehrnström (ca. 1776-17. september 1853). 
Han debuterte i Nyköping 1793 i E. M. Wederborgs teatertrupp. Mange av de svenske teatertruppene besøkte også Norge, der teatervirksomheten i hovedsak begrenset seg til privat amatørteater, og han opptrådte i Norge første gangen i 1803. Han medvirket i flere trupper og drev egne teatre i Uddevalla 1798–99, i Nyköping 1800–02 og i Göteborg 1813–15. Han og hans kone drev undervisning i dans og drama i Trondheim 1803-04 og 1805, i Kristiansund 1804-05 og i Det Dramatiske Selskab i Oslo 1806-09. Han fikk i 1809 tillatelse til å grunnlegge et teater i Oslo; han ville grunnlegge et norsktalende teater med norske aktører, hvilket han tilslutt påbegynte i 1824. Han ville utdanne norske skuespillere, og oppnådde etableringen av en dramaskole – Norges første – i 1825, og i 1827 åpnet teateret. Han fikk dog kritikk for de dårlige utdannede aktørene, og ble tvunget til å ansette danske skuespillere. 4. november 1827 oppførte han dog sitt stykke *Fredsfesten* om den svensk-norske unionen, hvilket opprørte både kongen og nordmennene. Han gikk i konkurs i 1828, og teateret ble overtatt av dansker. Han døde fattig i 1834. Teateret overlevde dog som Norges nasjonalscene, kjent som Christiania Theater, Norges første offentlige teater.

Se også
-------

* Augusta Smith
* Cathinka Ely

Referanser
----------

1. 1 2 3 4   Norsk biografisk leksikon, nbl.snl.no[Hentet fra Wikidata]

Kilder
------

* 
* 
* 
*

Litteratur
----------

* Anker, Øyvind 1958: *Johan Peter Strömberg. Mannen bak det første offentlige teater i Norge*.
* Anker, Øyvind 1962: "Den første norske teaterelevskole", i *Byminner* nr. 4/1962.
* Anker, Øyvind 1966: Biografi i NBL1. Bd. 15, 1966.
* Blanc, Tarald 1899: *Christiania Theaters historie 1827–1877*. Christiania.
* Brenna, A. 1994: "Teaterskandale, etterretning og løkkeliv", i *St. Hallvard*, nr. 4/1994
* Dunker, Conradine B. 1871: Gamle Dage. Erindriner og Tidsbilleder. Kjøbenhavn: Den Gyldendalske Boghandel (F. Hegel), s. 221.
* [Forhandlinger] 1828: *Forhandlinger i Anledning det Forefaldne i Christiania offentlige Skuespilhuus den 4de November 1827*.
* Lasson, Wilhelm 1881: Biografiske Efterretninger m.m. vedkommende Studenterne fra Aaret 1831 (i Anledning af deres Femtiaarsjubilæum i 1881). Christiania: Jacob Dybwads Forlag, s. 34.
* Øisang, Ole 1941: *Teater i Trondhjem gjennom 125 år*. Trondheim, s. 34–40.

Eksterne lenker
---------------

* (en) Johan Peter Strömberg – kategori av bilder, video eller lyd på Commons Rediger på Wikidata
* (no) Johan Peter Strömberg hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Svenske Litteraturbanken **·** Prabook **·** Nationalencyklopedin **·** Geni **·** KulturNav
 |